קונספט:

"כנס החינוך העולמי" למנהלים, מחנכים ואנשי חינוך מרחבי העולם, הפועלים במסגרות של חינוך פורמלי ולא-פורמלי, יתקיים כמדי שנה בישראל, בארגונה של מחלקת חינוך בתפוצות, חטיבת החינוך קק"ל. מטרת הכנס היא מפגש שיא של אנשי החינוך שקק"ל מקיימת איתם שיתוף פעולה סדיר במשך השנה ובעזרתם היא פועלת למען חיבור התפוצות לישראל וחיזוק הזהות יהודית.

השנה, לרגל ציון 70 שנה להקמתה של מדינת ישראל, תשולב באירוע פעילות נוספת שתתקיים במשך שמונת ימי הכנס ובמהלכה יכירו המשתתפים את המורשת הציונית ואת ההיסטוריה של עם ישראל, כפי שהן משתקפות בפעילותה הנרחבת של קק"ל.

במסגרת הפעילות יוצגו פניה של ישראל, ממורשת ועד חדשנות, לצד היכרות עם העבר של העם היהודי ומפגשים עם יזמים ומנהיגים פורצי דרך בתחומי החינוך והטכנולוגיה. המשתתפים יקבלו כלים והעשרה בתחומי החינוך וייחשפו לאתגרים חינוכיים בסדנאות העשרה, הרצאות והפעלות בעלות תוכן חינוכי, מבית היוצר של KKL-JNF.

תהליך הלמידה שיעברו באי הכנס, המפגש המשמעותי ביניהם והחוויה המעצימה שלא תישכח, יצרו קרקע פורייה לעשייה, לקראת שנת הלימודים הבאה ויציבו בפניהם אתגרים חינוכיים חדשים. כל משתתף יהיה מחויב לפרויקט חינוכי שאותו יבחר לבצע, מבין מגוון הפעילויות והכלים שיקבל בסמינר. הפרויקטים יבוצעו במהלך השנה במסגרות החינוכיות שבהן עובדים המשתתפים.

"בכיה לדורות" - מה הרלוונטיות של צום תשעה באב בימינו?

נסקור אירועים שונים אשר התרחשו בתשעה באב לאורך הדורות, נדון ברלוונטיות של הצום בימינו, לאחר הקמתה מחדש של מדינת ישראל ושחרורה של ירושלים.

**אוריאל פיינרמן**: מרצה בכיר ומדריך ותיק בקורסים להכשרת מרוי דרך ובקתדרות שונות בארץ, מנהל לשעבר של בית ספר שדה כפר עציון. במהלך השנים, גם הכשיר מדריכים מטעם יד ושם ומטעם לוחמי הגטאות להדרכת מסעות לפולין.